Diari Oficial de la Generalitat Valenciana


Sumari del DOGV 5815, del 28-07-2008 (2008/8730)

RESOLUCIÓ de 10 de juliol de 2008, del Director General de Relacions amb les Corts i Secretariat del Consell, de la Conselleria de Presidència, per la qual es disposa la publicació del Pla Anual de Actuació 2008 per al Desplegament i la Promoció Turística del Producte Estacions Nàutiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8730


Data del document
:   10-07-2008

Organisme emissor
:   Conselleria de Presidència

Tipus de document
:   Resolució

Descriptors 

:   * programa d'actuació
    * regió turística
    * infraestructura turística
    * cooperació administrativa
    * política de turisme
    * regió costanera

RESOLUCIÓ de 10 de juliol de 2008, del Director General de Relacions amb les Corts i Secretariat del Consell, de la Conselleria de Presidència, per la qual es disposa la publicació del Pla Anual de Actuació 2008 per al Desplegament i la Promoció Turística del Producte Estacions Nàutiques. [2008/8730]  
L'Institut de Turisme d'Espanya, Turisme Andalús, SA, la Societat Regional de Turisme, SA, d'Astúries, l'Institut Balear del Turisme, el Consorci Turisme de Catalunya, la Societat d'Imatge i Promoció Turística de Galícia, SA, Regió de Múrcia Turística, SA, l'Agència Valenciana del Turisme, l'Associació Espanyola de Estacions Nàutiques i la Societat Estatal per a la Gestió de la Innovació i les Tecnologies Turístiques han subscrit, després de la tramitació prèvia reglamentària, el 31 de gener de 2008, el Pla Anual d'Actuació 2008 per al Desplegament i la Promoció Turística del Producte Estacions Nàutiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat pla, que ha quedat inscrit en el Registre de Convenis de la Generalitat amb el número 0916/2008, i que figura com a annex d'esta resolució.  
Valencia, 10 de juliol de 2008.- El director general de Relacions amb les Corts i Secretariat del Consell:\_Ángel Mompó Romero.  
Pla Anual d'Actuació 2008 per al Desplegament i la Promoció Turística del Producte Estacions Nàutiques  
Madrid, 31 de gener de 2008  
Reunits  
En presència de Amparo Fernández González, secretària general de Turisme, (RD. 23/2007, de 12 de gener. BOE de 13 de gener de 2007), com a vicepresidenta primera executiva de Turespaña (RD. 1554/2004, de 25 de juny. BOE de 26 de juny de 2004).  
Félix Larrosa Piqué, director general de l'Institut de Turisme d'Espanya (Turespaña), (Reial Decret 95/2007, de 26 de gener; BOE de 27 de gener de 2007), qui actua en nom i representació del dit organisme per delegació de competències del president de Turespaña, segons Resolució de 27 de setembre de 2005. (BOE 20 d'octubre de 2005).  
Antonio Manuel Gutiérrez Ruiz, com a conseller delegat de l'empresa pública Turisme Andalús, SA, en virtut del nomenament que li va ser conferit en ecriptura pública atorgada davant del notari del Col·legi de Sevilla, Victorio Magariños Blanco, amb data 3 de maig de 2004, al núm. 1.355 del seu protocol d'instruments públics.  
Elisa Llaneza Alvarez, directora general de Turisme de la Conselleria de Cultura, Comunicació Social i Turisme del Principat d'Astúries, com a vicepresidenta del Consell d'Administració de la Societat Regional de Turisme SA d'Astúries, en virtut de l'escriptura d'elevació d'acords socials de data 19 de setembre de 2003.  
Francesc Buils i Huguet, conseller de Turisme de la Comunitat Autònoma de les Illes Balears, qui intervé com a president de l'Institut Balear del Turisme (IBATUR), facultat per a això d'acord amb l'article 5.1.f) del Decret 6/2004, de 23 de gener, pel qual s'organitza, reestructura i regula l'empresa pública encarregada de la promoció turística de les Illes Balears.  
Joan C. Vilalta i Serrano, director general de Turisme de Catalunya, com a president del Comité Executiu del Consorci Turisme de Catalunya, ens públic de la Generalitat de Catalunya, regulat pel Decret 83/1997, d'ú d'abril, publicat en el DOGC núm. 2367, el 9 d'abril de 1997.  
Rubén C. Lois González, conseller delegat de la Societat d'Imatge i Promoció Turística de Galícia, SA (Turgalicia) de la Xunta de Galícia, degudament autoritzat per a este acte en virtut dels poders conferits com a conseller delegat i elevats a escriptura pública amb data 20 de setembre de 2005, davant del notari del Col·legi de Galícia, Alvaro Moure Goyanes, amb el número 2.863 del seu protocol.  
Angel Campos Gil, conseller delegat de l'empresa pública Regió de Múrcia Turística SA de la regió de Múrcia, amb CIF A-30348130 i amb domicili fiscal a l'Av. Juana Jugán núm. 2 (Edifici CCT) 30320 - Múrcia, degudament autoritzat per a este acte en virtut dels poders conferits com a conseller delegat i elevats a escriptura pública amb data 14 d'agost de 2007, davant del notari de Múrcia, Damián Pedro Uzquiza Heras amb el número 1.425 del seu protocol.  
Angélica Such Ronda, consellera de Turisme i presidenta de l'Agència Valenciana de Turisme, qui intervé en nom i representació d'esta última, entitat de dret públic de la Generalitat Valenciana, en virtut del Decret 8/2007, de 28 de juny (DOGV núm. 5545, de 29 de juny de 2007).  
Joan Albert Campos Padrol, amb DNI núm. 77.976.337V, president de l'Associació Espanyola d'Estacions Nàutiques, CIF: O06982462, amb domicili social a Los Alcázares (Múrcia), carrer Fuster, s/n. Edifici Pintor Hernández Carpí, elegit per a un període de dos anys en la reunió de l'Assemblea General de 27 de gener de 2006, amb capacitat per a subscriure el present conveni d'acord amb els articles 22 i 23 dels Estatuts de l'Associació.  
Carlos Abella Picazo, president de la Societat Estatal per a la Gestió de la Innovació i les Tecnologies Turístiques. (SEGITTUR), amb CIF   
A-81874984, i domicili a Madrid 28194, C/ José Lázaro Galdiano núm. 4, qui actua en nom i representació de SEGITTUR.  
Les parts es reconeixen mútuament plena competència i capacitat legal per a formalitzar el present acord, i a l'efecte:  
Exposen  
1r. Que la Secretaria General de Turisme ha recolzat el projecte de les Estacions Nàutiques des de l'any 1998, desplegant un model d'estructuració i disseny que possibilita la inclusió de nous membres en el futur i assegura la qualitat del servici en l'àmbit de les empreses d'activitats de turisme nàutic, i donant lloc a la creació de la Xarxa Espanyola d'Estacions Nàutiques.  
2n. Que les comunitats autònomes esmentades tenen a càrrec seu l'impuls i execució de les polítiques turístiques corresponents en relació a la promoció de la qualitat i innovació, el desplegament, la millora, informació i difusió del sector turístic, per a potenciar dita oferta, mitjançant la comercialització, informació i difusió del producte turístic i, en general, la realització de les activitats necessàries per a una millor promoció de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en d'avant AEEN, és una associació sense finalitat lucrativa, que es va crear l'any 1998, i que compta amb el suport de la Secretaria General de Turisme, i que en l'actualitat està formada per una sèrie de destinacions repartides per tot el litoral espanyol de les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana, que té com a objectiu principal afavorir la promoció i comercialització del turisme nàutic a Espanya, coordinar les activitats en benefici de la globalitat de les estacions membres i garantir que el producte que s'oferix és de qualitat. Una estació nàutica és un espai turístic i recreatiu que permet la pràctica del turisme nàutic, entés com a vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc., i que compartix l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4t. Que el turisme esportiu i de naturalesa és un dels productes amb major potencial de creixement, per la qual cosa amb la finalitat d'incrementar la presència del producte estació nàutica en els distints mercats nacionals i internacionals, donant a conéixer el concepte d'estació nàutica per a atraure a un nombre més gran de turistes amb interessos per les activitats nàutiques, l'Institut de Turisme d'Espanya, les diferents comunitats autònomes i l'Associació Espanyola d'Estacions Nàutiques consideren convenient establir un pla de promoció i suport a la comercialització que contribuïsca, així mateix, a la diversificació i desestacionalització de l'oferta espanyola de turisme nàutic, que done continuïtat i contemple de forma sistemàtica i coordinada les diferents accions de promoció que es desplegaven en l'actualitat.  
Per això, en aplicació del conveni marc subscrit el 26 de gener de 2006, Turespaña, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana i l'Associació Espanyola d'Estacions Nàutiques, es comprometen en l'àmbit de les seues competències respectives a executar les següents actuacions durant l'any 2008:  
A) Promoció internacional  
Primer. Suport a la comercialització  
1. Presentacions en origen.  
Turespaña i l'Associació Espanyola d'Estacions Nàutiques es comprometen a realitzar dues presentacions dirigides a la premsa i a agents especialitzats en turisme nàutic, així com a associacions, prescriptors i clubs de nàutica en el mercat portugués i belga en una data a determinar entre l'AEEN i l'OET corresponent.  
Les OET'S dels mercats objecte d'estes accions determinaran els llocs més adequats per a dur a terme les esmentades presentacions, així com gestionaran la seua organització i elaboraran els oportuns pressupostos.  
El cost total d'estes presentacions podrà assolir la quantitat màxima de 10.000 € (inclosos tot tipus de despeses i tributs), el qual serà finançat en la seua totalitat per Turespaña.  
Este pressupost anirà destinat als següents conceptes  
- Lloguer del local on se celebre la presentació  
- Muntatge dels estands corresponents (creació d'estands portàtils o roll ups, banderoles?)  
- Lloguer dels sistemes audiovisuals que s'utilitzen en la presentació  
- Servici de catering, si fa el cas.   
- Despeses derivades de la roda de premsa, si fa el cas, (carpetes professionals, edició dossier de premsa, pendrives, material informatiu?)  
En este pressupost no s'inclouran en cap cas les despeses de desplaçament, dietes o servicis del personal desplaçat per l'AEEN.  
1.2. Fires.  
L'Associació Espanyola d'Estacions Nàutiques assistirà a les fires internacionals de turisme que considere d'interés per a la promoció i comercialització del producte Estacions Nàutiques i comptarà amb espais propis dins de l'estand de Turespaña.  
D'altra banada, i en el cas d'aquelles fires especialitzades en turisme nàutic o turisme actiu, en les quals Espanya siga país amfitrió, Turespaña en funció de les contraprestacions que obtinga per esta condició en cadascuna d'elles intentarà una presència destacada de l'AEEN.  
L'assistència a totes les fires serà facturada amb el mateix sistema de preus que el realitzat als participants en els estands de cada una de les fires que organitza Turespaña o l'OET corresponent en cada país.   
1.3. Viatges de familiarització premsa.  
Turespaña es compromet, a través de les OET's d'Alemanya, França, Portugal i Regne Unit, a intentar captar periodistes per a viatges de familiarització individuals, tenint en compte els suggeriments que en este sentit els propose l'AEEN.   
- Cada una de les OET's de França, Regne Unit, Alemanya i Portugal intentaran captar un mínim de 3 periodistes per a presstrips individuals (un màxim de 10 viatges en total).   
- Es procurarà que els 3 periodistes de cada OET pertanguen a diferents segments entre ells, per a donar una màxima cobertura a la difusió (submarinisme, vela, pesca, lloguer d'embarcacions, activitats nàutiques?)   
- Es podran aprofitar els esdeveniments organitzats a les estacions nàutiques per a realitzar algun d'estos viatges.  
Estos viatges que se celebraran en dates determinades de comú acord per l'OET corresponent i l'AEEN, es desenrotllaran en dos estacions nàutiques atenent a un estricte criteri de proximitat geogràfica.  
Els costos d'estos viatges es compartiran corresponent els bitllets aeris a càrrec de Turespaña i les estades, trasllats i la resta de despeses derivades de l'estada a càrrec de l'Associació Espanyola d'Estacions Nàutiques.  
Per a estos viatges es podran utilitzar els elements creats per a les presentacions en origen (material informatiu, pen drives, roll ups?)  
1.4. Viatges de touroperadors o agents de viatge.  
Turespaña i l'Associació Espanyola d'Estacions Nàutiques, podran organitzar viatges individuals o col·lectius per a touroperadors o agents de viatge que estiguen interessats a conéixer un o més destinacions dins de la Xarxa d'Estacions Nàutiques.  
Els costos d'estos viatges es compartiran, els bitllets aeris seran a càrrec de Turespaña i totes les despeses derivades de l'estada a càrrec de l'AEEN.  
Per a estos viatges es podran utilitzar els elements creats per a les presentacions en origen (material informatiu, pen drives, roll ups?)  
1.5. Màrqueting directe.  
A fi d'arribar als consumidors potencials d'este tipus de productes, es duran a terme, amb l'acord previ a este efecte entre Turespaña i l'Associació Espanyola d'Estacions Nàutiques, en els mercats d'Alemanya, Regne Unit i França, i addicionalment en aquells que es decidisquen de comú acord, en funció de les oportunitats que es detecten, distintes accions de màrqueting directe que seran definides per les OET'S i es proposaran a l'AEEN.   
Les OET'S seleccionaran el públic objectiu i el suport o mitjà a utilitzar (tant online com off-line), prèvia consulta de l'estratègia a utilitzar amb l'AEEN.  
L'AEEN per la seua banda, prepararà i finançarà el material amb l'oferta promocional i comercial concreta, la qual es distribuirà en esta acció en el suport decidit i en nombre adequat. Turespaña correrà amb les despeses d'adquisició, si fa el cas, de les corresponents bases de dades, així com amb les despeses de distribució.   
Segon. Material imprés i audiovisual. (Cost total màxim d'impressió editorial i traduccions a assumir per Turespaña 30.000 €)  
Tríptic promocional  
Turespaña i l'Associació Espanyola d'Estacions Nàutiques es comprometen a reimprimir, adaptant-se a la nova imatge de Turespaña, segons les existències disponibles en el magatzem de Turespaña, el tríptic que servix de presentació al producte Estacions Nàutiques amb referència al seu concepte, descripció d'activitats i altres dades de les estacions, i que s'utilitza en el cas del màrqueting off-line per a les accions de màrqueting directe descrites en el punt anterior.  
Turespaña assumirà la reimpressió del tríptic promocional, així com la seua distribució tant a les estacions nàutiques que integren l'Associació com a la xarxa d'Oficines Espanyoles de Turisme a l'estranger.   
Guia d'Estacions Nàutiques  
Turespaña i l'Associació Espanyola d'Estacions Nàutiques es comprometen a reeditar, adaptant-se a la nova imatge de Turespaña, en funció de les existències la guia que servix de presentació al producte Estacions Nàutiques amb referència al seu concepte, descripció d'activitats i altres dades d'interés propis de les estacions.   
Turespaña assumirà la reimpressió de la guia de Estacions Nàutiques, així com la seua distribució tant a les estacions nàutiques que integren l'Associació com a la xarxa d'Oficines Espanyoles de Turisme en l'estranger.  
S'iniciaran les gestions parell la publicació de les següents noves guies de producte:  
- Submarinisme  
- Lloguer d'embarcacions  
- Activitats nàutiques  
L'Associació Espanyola d'Estacions Nàutiques es farà càrrec de la redacció del text, l'obtenció d'imatges i el disseny de la guia que, en tot cas, haurà de respectar el que establix el Manual d'Identitat Institucional de l'Institut de Turisme d'Espanya. Estacions Nàutiques haurà d'entregar a Turespaña un CD/DVD amb el disseny així com proves de color i una còpia en paper de cada una de les versions idiomàtiques.   
L'Associació Espanyola d'estacions Nàutiques cedix a Turespaña, per a realitzar l'activitat promocional en l'exercici de les seues funcions, els drets d'explotació que puguen correspondre-li en relació amb el text, imatges i disseny de la guia.  
Turespaña es farà càrrec de les traduccions de les diferents versions idiomàtiques així com de la correcció de les maquetes i ferros. Així mateix Turespaña es farà càrrec de la impressió dels exemplars indicats, així com de la seua distribució tant a les estacions nàutiques que integren l'Associació com a la xarxa d'Oficines Espanyoles de Turisme en l'estranger.  
Esta tirada es podrà ampliar sempre que siga finançada per l'Associació Espanyola d'Estacions Nàutiques i que l'acord d'ampliació es realitze abans de l'inici del procediment de contractació de la impressió editorial. Dits exemplars s'enviaran directament a la direcció que l'Associació Espanyola d'Estacions Nàutiques establisca i l'import s'abonarà directament a la impremta adjudicatària del contracte.  
Quan Turespaña o l'Associació Espanyola d'estacions Nàutiques vullguen realitzar una reedició de la guia hauran de comunicar-ho a l'altra part, a fi de determinar la possibilitat de realitzar una impressió conjunta i a l'efecte de complir amb la normativa sobre publicacions oficials.  
L'Associació Espanyola d'Estacions Nàutiques es compromet a enviar un llistat actualitzat dels seus associats a fi d'actualitzar el contingut de les guies.  
Tercer. Publicitat.  
Turespaña i l'Associació Espanyola d'Estacions Nàutiques es comprometen a realitzar una campanya conjunta de publicitat internacional per un import total de 200.000 euros (inclosos tot tipus de despeses i tributs)), finançada conforme al criteri proporcional fixat en el Pla d'Objectius de Turespaña per als Clubs de Producte segons el qual Turespaña finançarà el 70% i l'AEEN el 30%.  
Esta campanya es realitzarà en un 60% en premsa gràfica especialment en revistes de viatges i especialitzades en activitats nàutiques o turisme actiu. El 40% restant es destinarà a mitjans online i serà finançat en la seua totalitat per Turespaña a càrrec del percentatge que li correspon.   
L'Associació Espanyola d'Estacions Nàutiques realitzarà una aportació econòmica de 60.000 euros a càrrec dels seus respectius pressupostos, per al finançament de l'esmentada campanya.  
Turespaña, en l'import que li correspon, sufragarà la campanya a càrrec del seu pressupost de publicitat per al 2008. La compra de mitjans es realitzarà a través de la central de mitjans que resulte adjudicatària del concurs per a la contractació de la Campanya de Publicitat per al 2008 en mitjans de difusió internacional de Turespaña.  
Així mateix, Turespaña es compromet a utilitzar els visuals relatius a activitats nàutiques de la seua campanya internacional de publicitat adaptats a cada acció.   
Esta acció publicitària utilitzarà el lai out que empre Turespaña en les seues campanyes internacionals però amb un visual específic per a esta marca, adaptat al missatge que vullga transmetre l'Associació Espanyola d'Estacions Nàutiques. En la mesura que es generen drets de propietat intel·lectual, tots els drets d'explotació d'estos visuals corresponen a Turespaña.  
Pel que fa a l'elecció de mercats i a la concreta distribució dels mitjans sobre els quals desplegar la campanya, esta decisió es prendrà de mutu acord entre l'AEEN i Turespaña  
Quart. Suport a la comercialització  
L'AEEN s'ha dotat d'una Unitat de Suport a la Comercialització, la qual actuarà en els diferents mercats objectiu, principalment a nivell internacional. Esta estructura anirà a càrrec dels pressupostos de l'AEEN.  
Els treballs que es realitzaran des d'este departament seran:  
- Es realitzaran accions de formació en el producte de forma directa a agents claus del canal.   
- Se seleccionaran col·lectius de «agències independents» en cada destinació, mercats britànic i alemany.   
Accions per al canal agents de viatge, d'ara en d'avant: AAVV  
- S'impartiran cursos a agents de viatges independents sobre el portal de venda online amb l'objectiu de generar vendes/contractes/acords. S'utilitzaran els principals consorcis d'AAVV independents com a camí per a fer-los arribar el projecte i convocatòries de seminaris o cursos. S'organitzaran presentacions, workshops i roadshows.  
Estes accions seran organitzades, coordinades i executades per l'AEEN.  
Turespaña destinarà un màxim de 20.000- per a finançar els conceptes següents:  
- Lloguer del local on se celebren les presentacions al canal o mitjans de comunicació.  
- Lloguer d'espai per a la participació o assistència a roadshows/workshops .  
- Creació i enviament d'invitacions per als assistents (on i off line).  
- Muntatge dels estands corresponents (creació d'estands portàtils o roll ups, banderoles?)  
- Lloguer dels sistemes audiovisuals que s'utilitzen en la presentació/seminaris.  
- Servici de catering, si fa el cas  
- Despeses derivades de la roda de premsa, si fa el cas, (edició dossier de premsa, pen drives, reedició de dvd's,?).  
- Realització d'una carpeta professional.  
- Creació d'un manual de vendes.   
En este pressupost no s'inclouran en cap cas les despeses de desplaçament, dietes o servicis del personal desplaçat per l'AEEN.  
Cinqué. Canal temàtic spain.info  
Turespaña, a través de Segittur s'encarregarà del manteniment del canal temàtic creat en www.spain.info. Per al seu adequat manteniment, l'Associació Espanyola d'estacions Nàutiques s'obliga a:  
1. Proposar a Turespaña, a través de Segittur, la temàtica per a la programació editorial de les pàgines principal del canal temàtic. Esta programació tindrà caràcter bimestral, és a dir, es rotarà el contingut promocional cada dos mesos. Basant-se en la temàtica proposta, Segittur s'encarregarà d'efectuar la publicació i la redacció dels reportatges promocionals segons els criteris de direcció i gestió del portal elaborats per la dita societat estatal, seguint la línia editorial de www.spain.info i la seua traducció als idiomes anglés, francés i alemany i a aquells idiomes que es considere necessari per a la seua publicació en els portals de mercat de les Oficines de Turisme d'Espanya en l'exterior.   
2. L'Associació Espanyola d'Estacions Nàutiques proposarà l'actualització dels continguts referits a la informació de totes les estacions Nàutiques publicades en el canal, així com de les noves que s'incorporen al club de producte, incloent-hi els servicis i activitats a practicar en cada estació. SEGITTUR procedirà a la seua actualització i traducció, d'acord amb la línia directriu corresponent.  
3. Subministrar a Segittur aquelles fotografies, vídeos o un altre material multimèdia que es requerisca en cada cas i que estiga a disposició de l'Associació Espanyola d'Estacions Nàutiques sempre que siguen de la seua propietat o que hagen sigut cedits per tercers i conste l'autorització expressa de la possibilitat de la seua ulterior cessió.  
4. Turespaña, a través de SEGITTUR posarà a disposició de l'AEEN el portal www.spain.info per a facilitar la comercialització de producte nàutic. Per a això s'estudiarà la fórmula més adequada de publicació d'estos productes, així com la seua quantia, tant en el canal temàtic com en els distints apartats de publicació d'ofertes de valor afegit en el portal www.spain.info.   
L'AEEN i SEGITTUR definiran el model de negoci a aplicar en la comercialització d'estos productes segons els estàndards establits per SEGITTUR per a la comercialització de producte turístic en el portal.  
B) Promoció nacional  
Sisé. Actuacions el cost del qual assumiran les comunitats autònomes en 2008.  
Es desplegaran accions encaminades al Canal amb vista a la Comercialització indirecta i altres al Consumidor amb l'objectiu de generar tràfic i vendes directes en el portal de l'AEEN:   
Canal  
- Fires   
- Press i Fam Trips  
- Revistes sector  
- Campanya d'AAVV  
- Acords de Turoperación / AV On Line  
Consumidor  
- Fires (combinades amb sector)  
- Revistes  
- Màrqueting online  
El Gabinet de Premsa de l'AEEN és una peça clau en l'execució del Pla de 2008:  
- La interacció de les diferents accions programades ha de generar sinergies entre elles.   
- L'AEEN i en l'exercici de les seues activitats, els seus contactes amb administracions i els treballs de les seues comissions, té una font generadora de notícies que cal rendibilitzar i canalitzar.  
6.1 Fires  
Assistència  
Assistència a FITUR amb estand propi:  
- Suposa la creació d'un estand de 112m², amb un primer espai destinat al públic en general que es disposarà de pantalles per a navegar pel portal.  
- Un segon espai perquè tots podem atendre als nostres contactes, clients, associats, institucions,-  
Presència en 2 fires més de turisme del nostre país.  
- Superfície d'aprox 15 a 20m² amb pantalles demo del portal i elements visuals de categories d'activitats.  
Format fires  
Tindrà dos elements clau:   
1. Activitats presentades de forma molt visual  
2. Accés i prova del portal www.disfrutaelmar.com  
L'objectiu de l'assistència de l'AEEN a les fires que se seleccionen, en l'àmbit i competència d'una Comunitat Autònoma, serà el de generar notorietat del projecte i productes, així com a dirigir tràfic cap al portal de venda.  
Se seleccionaran fires preferentment de multiactivitat, on el producte destacarà com a destinacions especialitzades en l'esports i les activitats nàutiques.  
Les comunitats autònomes podran sol·licitar que l'AEEN faça presentacions en destinació, per a explicar davant de les diferents administracions locals i empresaris els avantatges i condicions de ser estació nàutica.  
Pressupost: 100.000 € (inclosos tot tipus de despeses i tributs)   
6.2 Press/fam trips  
Dins de les accions coordinades de revistes tant del sector com d'estil de vida i dels Acords amb TTOO o AAVV, els press & fam trips suposen una ferramenta bàsica de promoció.  
Selecció d'invitats «nacionals»  
- Seran invitats aquells mitjans o agents que tinguen garantit a priori el seu interés a col·laborar amb el seu mitjà o agència.  
Pressupost: 30.000 € (inclosos tot tipus de despeses i tributs)   
6.3 Revistes  
Les accions en revistes ens permeten segmentar i arribar a públics concrets amb missatges adaptats. L'objectiu és que des del Gabinet de Premsa de l'AEENN es puga interactuar amb els mitjans d'una forma "completa", oferint inversió publicitària a aquells afins de què podem aconseguir en paral·lel un tractament redaccional.  
- Acció   
- Contractació d'espais publicitaris.  
- Enviament de notes de premsa i documentació.  
- Tractament personalitzat per a aconseguir repercussió de notes de premsa.  
- Sector turisme  
Hem d'aconseguir una certa freqüència d'aparició en revistes on i off line que arriben de forma directa al sector. Tenim que «existir en el sector».  
- Consumidor  
Revistes d'estil de vida que transmeten el potencial de les activitats de les estacions nàutiques.   
Pressupost: 30.000 € (inclosos tot tipus de despeses i tributs)   
6.4 Campanya en agències de viatge  
Com a sinergia/part dels acords de comercialització que aconseguisca l'AEEN, o en complementarietat a ells, disposarem d'una partida per a realitzar «batudes» d'AAVV detallistes en ciutats potencialment emissores per a les nostres destinacions.  
- L'Acció: Visitar un número rellevant d'AAVV detallistes d'una ciutat presentant-li el producte i la seua via de comercialització: directa via propi portal o a través de fullet receptiu o majorista amb acord. Estimem poder visitar a porta freda 2.000 AAVV.   
- Ciutats: per volum d'agències i població proposem Madrid i Barcelona.   
- Període: necessitem tindre definida els nostres acords amb el canal abans d'iniciar l'acció, però no hem de perdre de vista al consumidor que iniciarà la seua demanda de les nostres activitats a la primavera, després de la Setmana Santa.  
Pressupost: 15.000 € (inclosos tot tipus de despeses i tributs)   
6.5 Màrqueting online  
Es realitzarà una acció online de llançament i posicionament de portal de venda de l'Associació Espanyola d'Estacions Nàutiques.  
Eixa acció anirà encaminada a aconseguir clics qualitatius i no tràfic amb escàs retorn i baix ràtio de conversió. Comptarà amb testeig i seguiment continu. Disposarà d'informes periòdics amb anàlisi sobre eficiència i conversions.  
Els punts bàsics del projecte seran:  
- Posicionament en buscadors: Selecció paraules clau, informe consultoria, optimització de les pàgines principals, optimització per a buscadors, metatags personalitzats, altes sectorials i automàtiques...  
- Compra de paraules claus en buscadors: enfocament estratègic, ferramentes específiques, testeig i seguiment continu, conversions,  
- Programes d'afiliació amb webs de turisme i portals d'oci actiu, així com xarxes de pagament per clic o compra.  
Pressupost: 35.000 € (inclosos tot tipus de despeses i tributs)   
6.6 Finançament i pagament.  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius, de les aportacions econòmiques que corresponguen.   
L'AEEN com a responsable del desenrotllament del pla rebrà els treballs externs necessaris i materials resultants i distribuirà les factures corresponents entre les distintes CCAA o organismes designats per cada una d'elles de forma aleatòria i fins a cobrir l'import acordat.  
Una vegada finalitzada l'execució de la partida es passarà a justificar l'acció i es procedirà al pagament sense necessitat esperar que s'execute el Pla en la seua totalitat.  
Les aportacions econòmiques a realitzar per les comunitats autònomes, a través de les seues corresponents entitats de promoció, seran finançades a càrrec dels seus respectius pressupostos d'acord amb el repartiment següent: proporcionalment directe al nombre d'estacions nàutiques que tinga cada CCAA.  
Comunitat Autònoma d'Andalusia (3) 30.000 €  
Comunitat Autònoma del Principat d'Astúries (2) 20.000 €   
Comunitat Autònoma de les Illes Balears (5) 50.000 €  
Comunitat Autònoma de Catalunya (5) 50.000 €  
Comunitat Autònoma de Galícia (2) 20.000 €  
Comunitat Autònoma de Múrcia (1) 10.000 €  
Comunitat Valenciana (3) 30.000 €  
L'Associació Espanyola d'Estacions Nàutiques aportarà així mateix a càrrec dels seus pressupostos i el dels seus socis (estacions nàutiques) el manteniment de l'estructura de l'associació necessària per a l'execució d'este conveni, plans d'accions locals i regionals o de proximitat, desplegament de plans de formació específics per a empresaris, fires locals, enquestes i estudis de mercat, elaboració de projectes per a la millora d'infraestructures nàutiques i desenrotllament de la imatge corporativa, jornades de portes obertes, així com l'aportació de producte de forma gratuïta per a la promoció de les estacions Nàutiques a nivell nacional i internacional (sortejos d'estades actives).  
Seté  
En el cas que s'incorpore alguna estació nàutica a l'Associació Espanyola d'estacions Nàutiques, abans del 30 de març de 2008, la CCAA que haja incrementat la seua proporcionalitat en el conveni, haurà d'aportar 10.000- addicionals per cada estació nàutica nova.  
Atés que hi ha una previsió de 4 noves incorporacions: 1 a la Comunitat Valenciana i 3 a la Comunitat de Canàries, estes noves aportacions (40.000?) es destinaran a les accions següents:  
- Acord touroperació i agències de viatge on line   
Des de l'AEEN es tancaran acords de comercialització amb Touroperadors o AV On Line que usen www.disfrutaelmar.com com a plataforma per a oferir els productes a través del seu propi portal.   
Es destina una part del pressupost a disposar d'una base per a tancar acords de cooperació i difusió del nostre producte  
Pressupost: 30.000 € (inclosos tot tipus de despeses i tributs)   
- S'incrementa el pressupost de màrqueting on line en 10.000-  
Així mateix, si abans d'eixa data i com a conseqüència de la incorporació de noves estacions nàutiques, s'incorporaren noves CCAA firmants del present Conveni, açò es durà a terme per mitjà de la firma de les corresponents addendes a este Conveni de Col·laboració.  
Vuité   
Per a la realització dels objectius i les activitats assenyalades, les parts firmants aportaran, d'acord amb els seus pressupostos i els seus procediments administratius, les contribucions econòmiques que corresponguen.  
Les aportacions econòmiques de Turespaña previstes en este conveni es realitzaran a càrrec de l'aplicació pressupostària D'Àrea-1 de turisme esportiu i de la naturalesa, 60.469.962A.649 «Inversions de caràcter immaterial».  
L'aportació econòmica a realitzar per Turgalicia prevista en este Conveni per a l'exercici econòmic 2008, per un import màxim de 20.000 € (inclosos totes les despeses i impostos legalment establits) serà a càrrec de la partida pressupostària (01.09 - 02.06.03 - 7091.56-8964.12 «convenis sector nàutic»). La disposició del pagament d'esta quantitat a l'Associació Espanyola d'Estacions Nàutiques, encarregada de dur a terme les actuacions corresponents segons el que indica anteriorment, es realitzarà una vegada realitzades les actuacions i prèvia presentació per part de l'Associació Espanyola d'Estacions Nàutiques, de la factura i documentació que acredite la seua efectiva execució. Pagament 60 dies data/factura".  
L'aportació econòmica a realitzar per regió de Múrcia Turística, SA prevista en este Conveni per a l'exercici econòmic 2008, per un import màxim de 10.000 € (IVA, despeses i impostos de qualsevol classe inclosos), la qual serà abonada una vegada realitzades les actuacions corresponents, i prèvia presentació per part de l'Associació Espanyola d'Estacions Nàutiques, de la factura i documentació que acredite la seua efectiva execució.  
L'aportació a efectuar per l'Agència Valenciana del Turisme és de 30.000 euros com as màxim, IVA, despeses i impostos de qualsevol classe inclosos, a càrrec de l'exercici 2008 partida pressupostària capítol IV, Secció 15 Turisme entitat 22 Agència Valenciana del Turisme Nous Productes Turístics. Codi línia SE000935. A l'efecte l'Associació haurà de presentar-li les corresponents factures al seu nom degudament diligenciada i certificat expedit pel secretari de l'Aassociació, acreditatiu que les despeses satisfetes per l'Associació, han sigut ocasionats per la realització de tals actuacions.  
Les aportacions de la resta de comunitats autònomes (Principat d'Astúries, Catalunya, Andalusia i Illes Balears), a través de les seues corresponents entitats de promoció, es realitzaran a càrrec de la corresponent partida pressupostària dels seus respectius pressupostos per al 2008.  
Novena  
El present Conveni de Col·laboració queda exclòs del text refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, d'acord amb el que preveu l'art. 3.1.c) i art. 3.1.d), si bé se li aplicaran els principis que sustenten la dita Llei per a resoldre els dubtes i llacunes que durant la seua execució pogueren presentar-se.  
I, en prova de conformitat, firmen les parts el present Conveni, queda un exemplar en poder de cada una d'elles, en el lloc i la data assenyalats en l'encapçalament.  
La secretària general de Turisme: Amparo Fernández González.  
El director general de l'Institut de Turisme d'España-Turespaña: Félix Larrosa Piqué.  
El conseller delegat de l'Empresa Pública Turisme Andalús, SA: Antonio Manuel Gutiérrez Ruiz.  
La vicepresidenta del Consell de Administració de la Societat Regional de Turisme SA d'Astúries: Elisa Llaneza Álvarez.  
El conseller de Turisme de la Comunitat Autònoma de les Illes Balears-president de l'Institut Balear del Turisme (IBATUR): Francesc Buils i Huguet.  
El director general de Turisme de la Generalitat de Catalunya-president del Comité Executiu del Consorci de Turisme de Catalunya: Joan C. Vilalta i Serrano.  
El conseller delegat de la Societat de Imatge i Promoció Turística de Galícia, SA (Turgalicia): Rubén C. Lois González.  
El conseller delegat de Regió de Múrcia Turística SA: Ángel Campos Gil.  
La consellera de Turisme de la Generalitat Valenciana: Angélica Such Ronda.  
El, president de l'Associació Espanyola d'Estacions Nàutiques: Joan Albert Campos Padrol.  
El president de SEGITTUR: Carlos Abella Picazo.